CELEX: 62020CN0592
Language: bg
Date: 2020-11-11 00:00:00
Title: Дело C-592/20: Преюдициално запитване от Landgericht Düsseldorf (Германия), постъпило на 11 ноември 2020 г. — NT, RV, BS, ER/British Airways plc

14.6.2021   
            
            
               BG
            
            
               Официален вестник на Европейския съюз
            
            
               C 228/12
            
         
      Преюдициално запитване от Landgericht Düsseldorf (Германия), постъпило на 11 ноември 2020 г. — NT, RV, BS, ER/British Airways plc
      (Дело C-592/20)
      (2021/C 228/15)
      Език на производството: немски
      
         Запитваща юрисдикция
      
      Landgericht Düsseldorf
      
         Страни в главното производство
      
      
         Ищци: NT, RV, BS, ER
      
         Ответник: British Airways plc
      С определение от 22 април 2021 г. Съдът (девети състав) постановява, че член 2 буква б) и член 7, параграф 1 от Регламент (ЕО) № 261/2004 на Европейския парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 (1) трябва да се тълкуват в смисъл, че в рамките на директно свързан полет, съставен от два полета, за които е направена една-единствена резервация, пътник, който в своя краен пункт на пристигане е претърпял закъснение от три часа или повече, възникнало поради отмяната на втория полет, който е следвало да се извърши от друг въздушен превозвач, а не от този, с който пътникът е сключил договора за превоз, може да предяви своя иск за обезщетение по член 7, параграф 1 от посочения регламент срещу този превозвач и да иска от него да плати предвиденото в посочената разпоредба обезщетение, определено въз основа на цялото разстояние на директно свързания полет от пункта на излитане на първия полет до крайния пункт на пристигане на втория полет.
      
         (1)  ОВ L 46, 2004 г., стр. 1; Специално издание на български език, 2007 г., глава 7, том 12, стр. 218.